‘STEC’เซ็น3โครงการเฉียด500ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ซิโนไทยฯ คว้า 3 งานใหม่ มูลค่าร่วม 490 ล้านบาท
บริษัท ซิโนไทย เอ็นจีเนียริ่ง แอนด์ คอนสตรัคชั่น (STEC) รายงานว่า บริษัทได้ลงนามสัญญาจ้างโครงการก่อสร้างจำนวน 3 โครงการ มูลค่ารวม 490 ล้านบาท 
ประกอบด้วยงานประกอบและติดตั้งอุปกรณ์เครื่องกลเบื้องต้น โครงการ Sriracha Clean Fuel มูลค่า 262.70 ล้านบาท (รวมภาษีมูลค่าเพิ่ม) ระยะเวลาก่อสร้าง 30 เม.ย. 255331 ม.ค. 2554 
ด้านงานที่ 2 เป็น งานโยธา สำหรับโครงการ Sriracha Clean Fuel เช่นกัน มูลค่า 147.02 ล้านบาท ระยะเวลาก่อสร้าง 24 พ.ค.31 ธ.ค. 2553 
ทั้งนี้ โครงการที่ 12 เจ้าของโครงการคือ บริษัท เฮลโซ่ (ประเทศไทย) และบริษัท Foster Wheeler Co., Ltd. รับงานและว่าจ้างบริษัท STEC ต่ออีกครั้งหนึ่ง
สำหรับโครงการที่ 3 ติดตั้งเครื่องจักร โครงการ Green Mill ของบริษัท บี อาร์ พี สตีล มูลค่า 80.25 ล้านบาท (รวมภาษีมูลค่าเพิ่ม) ระยะเวลาก่อสร้าง 300 วัน 
บริษัทหลักทรัพย์ พัฒนสิน แนะนำซื้อ STEC ให้ราคาเป้าหมาย 6.90 บาท ตามที่เสนอราคาต่ำสุดงานประมูลก่อสร้างรถไฟฟ้า สายสีน้ำเงิน สัญญา 4 เป็นปัจจัยบวกและไม่มีผลกระทบประมาณการกำไรสุทธิปี 2553 จำนวน 337 ล้านบาท และปี 2554 จำนวน 445 ล้านบาท
ทั้งนี้ ได้สมมติฐานว่า STEC จะเซ็นสัญญางานใหม่ปีนี้ 1.8 หมื่นล้านบาท รวมการเซ็นสัญญาก่อสร้างรถไฟฟ้าสายสีน้ำเงิน สัญญา 4 มูลค่า 13,380 ล้านบาท และโครงการที่เซ็นสัญญาไปแล้วก่อนหน้านี้ 1,389 ล้านบาท จนถึงขณะนี้น่าจะมีการเซ็นสัญญางานใหม่ปีนี้แล้ว 14,770 ล้านบาท 
ด้านราคาหุ้น STEC วันที่ 8 มิ.ย. มีแรงเทขายออกมา ส่งผลให้ราคาหุ้นปรับตัวลงปิด 5.50 บาท ติดลบ 0.30 บาท หรือ 5.17% มูลค่าซื้อขาย 66.32 ล้านบาท